Rozsudok bez odôvodnenia Okresného súdu Spišská Nová Ves sp. zn. 10P/62/2024 z 7. 6. 2024
Rozsudok bez odôvodnenia Okresného súdu Spišská Nová Ves z 7. júna 2024, sp. zn. 10P/62/2024, ECLI:SK:OSSN:2024:7624201768.2
Súd: Okresný súd Spišská Nová Ves
Spisová značka: 10P/62/2024
ECLI: ECLI:SK:OSSN:2024:7624201768.2
Dátum vydania: 7. 6. 2024
Forma: Rozsudok bez odôvodnenia
Oblasť práva: Rodinné právo
Text rozhodnutia

Okresný súd Spišská Nová Ves 10P/62/2024 7624201768 07. 06. 2024 JUDr. Martin Špak ECLI:SK:OSSN:2024:7624201768.2
Rozsudok bez odôvodnenia Okresný súd Spišská Nová Ves, sudca JUDr. Martin Špak, v právnej veci mal. A. B., nar. XX.XX.XXXX, bytom u matky, zastúpená kolíznym opatrovníkom Úradom práce sociálnych vecí a rodiny Spišská Nová Ves, dieťa rodičov: matka C. D. E., nar. XX.XX.XXXX, trvale bytom F. XXX, toho času bytom F. XXX, a otec C. B., nar. XX.XX.XXXX, trvale bytom F. XXX, o návrhu matky na úpravu rodičovských práv a povinností k mal. dieťaťu, takto rozhodol: I. Súd s c h v a ľ u j e rodičovskú dohodu o úprave rodičovských práv a povinností k mal. A. B., nar. XX.XX.XXXX, v tomto znení: Z v e r u j e sa mal. A. B., nar. XX.XX.XXXX, do osobnej starostlivosti matky, pričom obaja rodičia sú oprávnení a povinní maloleté dieťa zastupovať a spravovať jeho majetok v bežných veciach. Otec sa z a v ä z u j e prispievať na výživu mal. A. B., nar. XX.XX.XXXX, výživným vo výške 150,eur mesačne, ktoré výživné sa otec z a v ä z u j e uhrádzať vždy do 25. dňa v mesiaci vopred na účet matky vedený v F. F., č.ú. F. XXXX XXXX XXXX XXXX XXXX, počnúc od právoplatnosti tohto rozsudku do budúcna. Styk otca s mal. A. B., nar. XX.XX.XXXX, sa neupravuje. II. Žiaden z účastníkov n e m á právo na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

